pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รู้ยัง? โลจิสติกส์ไทยทะยานขึ้น 13 อันดับ ติดที่ 2 ของอาเซียน
วันอังคารที่ 7 สิงหาคม 2561
รู้ยัง? โลจิสติกส์ไทยทะยานขึ้น 13 อันดับ ติดที่ 2 ของอาเซียน
--
การพัฒนาระบบโลจิสติกส์ ถือเป็นหนึ่งในยุทธศาสตร์ที่รัฐบาลให้ความสําคัญมาโดยตลอด เพราะเป็นตัวชี้วัดสําคัญสําหรับประเมินขีดความสามารถในการแข่งขันของประเทศ
ล่าสุดธนาคารโลก (World Bank) ได้เผยแพร่รายงานการจัดอันดับด้านโลจิสติกส์ (The Logistics Performance Index :LPI) ประจําปี 2018 จากผลการประเมิน 160 ประเทศทั่วโลก พบว่า ไทยได้รับการจัดอันดับอยู่ที่ 32 ของโลก ด้วยคะแนน 3.41 ดีขึ้นถึง 13 อันดับ จากการจัดอันดับครั้งก่อนในปี 2016 ที่อยู่อันดับ 45 ทําให้ไทยเป็นประเทศที่มีคุณภาพด้านโลจิสติกส์ดีที่สุดเป็นอันดับ 2 ของอาเซียน รองจากสิงคโปร์
LPI คืออะไร และมีความสําคัญอย่างไร?
LPI (The Logistics Performance Index) คือ ดัชนีวัดประสิทธิภาพด้านโลจิสติกส์ เหตุผลที่ธนาคารโลกจําเป็นจะต้องวัดประสิทธิภาพโลจิสติกส์ เนื่องจากตัวชี้วัดทางด้านเศรษฐกิจโดยมากจะใช้ GDP เป็นหลัก
จึงจําเป็นต้องมีตัวชี้วัดที่จะเจาะจง สามารถชี้วัดให้เห็นถึงผลการดําเนินงานในแต่ละส่วนได้ และการประเมิน LPI นั้น จะประเมินตามมิติต่างๆ เพื่อสะท้อนให้เห็นถึงประสิทธิภาพในการบริหารจัดการอย่างชัดเจน ทั้งด้านต้นทุน (Cost) เวลา (Time) และความน่าเชื่อถือ (Reliability) โดยนักลงทุนจะใช้ผลการชี้วัดนี้มาประกอบการตัดสินใจ ว่าต้นทุนโลจิสติกส์ของแต่ละประเทศเป็นอย่างไร ซึ่งเป็นปัจจัยหลักในการตัดสินใจเข้ามาลงทุนในประเทศนั้น ๆ
รัฐบาลมุ่งวางรากฐานเพื่อจัดระเบียบด้านขนส่งแบบครบวงจรให้ระบบโลจิสติกส์ของไทยมีมาตรฐาน และสามารถให้บริการการนําเข้า - ส่งออกด้วยระบบอิเล็กทรอนิกส์ได้ทั้งหมดในปี 2564 ตามเป้าหมายสําคัญ คือ การเป็นชาติการค้าและบริการเพื่อมุ่งสู่การเป็นประเทศรายได้สูงในปี 2579 ในอนาคต
รวมถึงการพัฒนาโครงสร้างพื้นฐาน โดยเร่งลงทุนขยายเส้นทางรถไฟทางคู่ รถไฟความเร็วสูง ท่าเรือ และสนามบิน เพื่อให้เกิดระบบเชื่อมต่อแบบครบวงจร ที่จะช่วยลดต้นทุนด้านโลจิสติกส์ของไทยลงได้ รวมถึงพัฒนาระบบเชื่อมโยงข้อมูลอิเล็กทรอนิกส์กับประเทศสมาชิกอาเซียน แบบ One Stop Service เพื่อลดขั้นตอนด้านเอกสารราชการ อํานวยความสะดวกในการนําเข้า - ส่งออก รวมถึงการออกระเบียบ กฎหมาย เน้นส่งเสริมอีคอมเมิร์ซ และการพัฒนามาตรฐานวิชาชีพโลจิสติกส์ให้มีคุณภาพมาตรฐานสากล
การปรับอันดับด้านโลจิสติกส์ที่ดีขึ้นเช่นนี้นั้น ส่งผลดีต่อแผนยุทธศาสตร์การพัฒนาระบบโลจิสติกส์ของประเทศ สะท้อนให้เห็นถึงความสําเร็จอีกขั้นของรัฐบาลและประชาชนคนไทยในการปฏิรูประบบโลจิสติกส์ให้มีคุณภาพ เพื่อให้ไทยเป็นศูนย์กลางด้านโลจิสติกส์ของภูมิภาค เสริมความน่าเชื่อถือในสายตานักลงทุนต่างชาติ และที่สําคัญยังส่งผลดีต่อความสามารถในการแข่งขันกับประเทศอื่นในระยะยาวอีกด้วย
----------------------------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้บริจาคเพื่อช่วยเหลือผู้ประสบอุทกภัยภาคใต้ได้สิทธิลดหย่อนภาษี 1.5 เท่า
วันพุธที่ 11 มกราคม 2560
ผู้บริจาคเพื่อช่วยเหลือผู้ประสบอุทกภัยภาคใต้ได้สิทธิลดหย่อนภาษี 1.5 เท่า
ตามที่ได้เกิดเหตุการณ์อุทกภัยน้ําท่วมใหญ่ทางภาคใต้ ซึ่งได้สร้างความเดือดร้อนให้แก่ประชาชนเป็นอย่างมาก จนมีหลายหน่วยงานทั้งภาครัฐและเอกชนได้ตั้งศูนย์ช่วยเหลือผู้ประสบอุทกภัย โดยเปิดบัญชีเงินฝากเพื่อรับเงินบริจาค และรับบริจาคสิ่งของ เพื่อนําไปช่วยเหลือบร
นายสมชาย แสงรัตนมณีเดช รองอธิบดีกรมสรรพากร ในฐานะโฆษกกรมสรรพากร ชี้แจงว่า “กระทรวงการคลังได้มีมาตรการภาษีเพื่อช่วยเหลือผู้ประสบอุทกภัยในภาคใต้ ให้สิทธิผู้บริจาคสามารถนําเงินหรือมูลค่าทรัพย์สินที่ได้บริจาคระหว่างวันที่ 1 มกราคม 2560 ถึงวันที่ 31 มีนาคม 2560 มาหักเป็น
ค่าลดหย่อนหรือหักเป็นรายจ่ายในการคํานวณภาษีได้ 1.5 เท่า โดย
1. เป็นการบริจาคให้แก่ผู้รับบริจาคที่เป็น
- ส่วนราชการ มูลนิธิ องค์การหรือสถานสาธารณกุศลที่รัฐมนตรีว่าการกระทรวงการคลังประกาศกําหนดในราชกิจจานุเบกษา เพื่อช่วยเหลือผู้ประสบอุทกภัย
- ตัวแทนรับบริจาคที่เป็นบริษัทหรือห้างหุ้นส่วนนิติบุคคล หรือนิติบุคคลอื่น ที่ได้ขึ้นทะเบียนแจ้งขอเป็นตัวแทนรับบริจาคกับกรมสรรพากร เช่น สถานีโทรทัศน์ หรือสถานีวิทยุ
2. ผู้บริจาคมีสิทธิหักลดหย่อนหรือหักรายจ่ายดังนี้
- บุคคลธรรมดาที่บริจาคเงิน สามารถนําจํานวนเงินดังกล่าวไปหักลดหย่อนในการคํานวณเสียภาษีเงินได้บุคคลธรรมดาได้ 1.5 เท่า แต่เมื่อรวมกับเงินบริจาคอื่นแล้วต้องไม่เกินร้อยละ 10 ของเงินได้พึงประเมินหลังหักค่าใช้จ่ายและหักค่าลดหย่อน และใช้สําหรับการหักลดหย่อนของปีภาษี 2560 ที่จะต้องยื่นรายการ ภายในเดือนมกราคม - มีนาคม 2561
- บริษัทหรือห้างหุ้นส่วนนิติบุคคลที่บริจาคเงินหรือทรัพย์สิน สามารถนําจํานวนเงินหรือมูลค่าทรัพย์สินที่บริจาคไปหักเป็นรายจ่ายได้ 1.5 เท่า แต่เมื่อรวมกับรายจ่ายเพื่อการกุศลสาธารณะหรือเพื่อการสาธารณประโยชน์แล้วต้องไม่เกินร้อยละ 2 ของกําไรสุทธิ
3. หลักฐานการรับบริจาค ระหว่างวันที่ 1 มกราคม 2560 ถึงวันที่ 31 มีนาคม 2560
- หลักฐานการรับเงิน หรือทรัพย์สิน ที่มีข้อความระบุว่าเป็นโครงการหรือเป็นการบริจาค เพื่อช่วยเหลือผู้ประสบอุทกภัยภาคใต้ โดยอาจระบุช่วงเวลาที่เกิดอุทกภัยไว้ด้วย
- หลักฐานการโอนเงินเข้าบัญชีธนาคารในช่วงระยะเวลาที่เกิดอุทกภัย ซึ่งพิสูจน์ผู้โอนและผู้รับโอนได้
มาตรการภาษีดังกล่าวนอกจากจะเป็นการช่วยบรรเทาภาระภาษีแล้ว ยังเป็นการสนับสนุนให้มีการบริจาคเพื่อระดมความช่วยเหลือและฟื้นฟูสภาพความเป็นอยู่ให้แก่ผู้ประสบอุทกภัย และทําให้ทุกภาคส่วนมีส่วนร่วมรับผิดชอบต่อสังคมในเหตุอุทกภัยครั้งใหญ่ที่เกิดขึ้นในประเทศขณะนี้”
สําหรับผู้ที่มีข้อสงสัยสามารถสอบถามเพิ่มเติมได้ที่สํานักงานสรรพากรพื้นที่ทุกพื้นที่ และศูนย์สารนิเทศสรรพากร โทร.1161
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-นายกฯ เสียใจกรณีชายไทยเสียชีวิตหลังติดเชื้อโควิด-19 พร้อมขอความร่วมมือควบคุมการระบาดจากสังคม
วันเสาร์ที่ 14 มีนาคม 2563
นายกฯ เสียใจกรณีชายไทยเสียชีวิตหลังติดเชื้อโควิด-19 พร้อมขอความร่วมมือควบคุมการระบาดจากสังคม
นายกฯ เสียใจกรณีชายไทยเสียชีวิตหลังติดเชื้อโควิด-19 พร้อมขอความร่วมมือควบคุมการระบาดจากสังคม
วันที่ 1 มีนาคม 2563 ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรมว.กลาโหม แสดงความเสียใจกรณีชายไทยอายุ 35 ปี ซึ่งเป็นหนึ่งในสองของผู้ป่วยที่มีอาการหนักก่อนหน้านี้ ได้เสียชีวิตลง โดยป่วยด้วยโรคไข้เลือดออก และต่อมามีการติดเชื้อโควิด-19 ร่วมด้วย ถูกส่งต่อมาจากโรงพยาบาลเอกชนไปรักษาที่สถาบันบําราศนราดูร จนตรวจไม่พบเชื้อโควิด-19 มากกว่า 1 สัปดาห์แล้ว อย่างไรก็ตาม หลังจากรักษาเกือบ 1 เดือน ด้วยสภาพปอดที่เสื่อมแต่เดิม หัวใจและอวัยวะภายในทํางานหนัก ทําให้อวัยวะภายในหลายอย่างล้มเหลว จึงเสียชีวิตในที่สุด แต่ย้ําว่าระบบสาธารณสุขและการรักษาของคณะแพทย์ไทยมีมาตรฐานระดับสูง ขณะนี้มีสถิติการรักษาผู้ป่วยหายแล้ว 30 ราย จากยอดผู้ป่วยสะสม 42 ราย รักษาตัวในโรงพยาบาล 11 ราย จึงขอให้ประชาชนเชื่อมั่น ส่วนสาเหตุของการเสียชีวิต 1 รายนี้ จะเกี่ยวกับโควิด-19 หรือไม่ จะเร่งตรวจสอบต่อไป
นอกจากนี้ นายกรัฐมนตรียังฝากให้กําลังใจครอบครัวผู้เสียชีวิตและทีมแพทย์ผู้ให้การรักษาพยาบาลอย่างเต็มที่ตลอด 1 เดือนที่ผ่านมา และขอความเป็นส่วนตัวให้กับครอบครัวผู้เสียชีวิตด้วย ที่สําคัญได้กําชับให้ทุกหน่วยที่เกี่ยวข้องทํางานอย่างเต็มที่ เพื่อสร้างความมั่นใจให้กับประชาชน และขอความร่วมมือคนไทยป้องกันตนเองและผู้อื่น ปฏิบัติตามคําแนะนําของทางการและประกาศกระทรวงสาธารณสุขที่ให้เฝ้าระวังและแจ้งข้อมูลต่อเจ้าหน้าที่หรือคณะแพทย์ หากเข้าข่ายต้องสงสัยว่าป่วย เช่น เดินทางกลับจากประเทศกลุ่มเสี่ยง ไม่เช่นนั้นจะมีความผิด พร้อมทั้งยืนยันว่ารัฐบาลไม่มีการใช้พระราชบัญญัติความมั่นคงกับกรณีการควบคุมการระบาดของไวรัส ซึ่งเป็นคนละเรื่องคนละประเด็นกัน
รัฐบาลไทย-ข่าวทำเนียบรัฐบาล-กรมการจัดหางาน&nbsp; ถอดบทเรียนต่างชาติ ขอความร่วมมือนายจ้าง สถานประกอบการ กำชับแรงงานต่างด้าว ปฏิบัติตามข้อกำหนด เพื่อลดอัตราเสี่ยงการแพร่ระบาดของโรคโควิด-19 [กระทรวงเเรงงาน]
วันพุธที่ 22 เมษายน 2563
กรมการจัดหางาน ถอดบทเรียนต่างชาติ ขอความร่วมมือนายจ้าง สถานประกอบการ กําชับแรงงานต่างด้าว ปฏิบัติตามข้อกําหนด เพื่อลดอัตราเสี่ยงการแพร่ระบาดของโรคโควิด-19 [กระทรวงเเรงงาน]
กรมการจัดหางาน ถอดบทเรียนต่างชาติ ขอความร่วมมือนายจ้าง สถานประกอบการ กําชับแรงงานต่างด้าว ปฏิบัติตามข้อกําหนด เพื่อลดอัตราเสี่ยงการแพร่ระบาดของโรคโควิด-19
วันที่ 22 เมษายน 2563 นายสุชาติ พรชัยวิเศษกุล อธิบดีกรมการจัดหางาน เปิดเผยว่า กรมการจัดหางาน มีหนังสือด่วนที่สุด เมื่อวันที่ 21 เมษายน 2563 แจ้งมาตรการกํากับดูแล ป้องกันและเฝ้าระวังการแพร่ระบาดของโรคติดเชื้อไวรัสโคโรนา 2019 หรือ โรคโควิด 19 ในแรงงานต่างด้าว ขอความร่วมมือนายจ้าง สถานประกอบการ กําชับแรงงานต่างด้าว ที่อยู่ในความรับผิดชอบการจ้างงาน ให้ปฏิบัติตามข้อกําหนดและมาตรการป้องกันโรค เพื่อลดอัตราเสี่ยงในการแพร่ระบาด
“ จากศูนย์บริหารสถานการณ์โควิด-19 (ศบค.) ที่ได้หยิบยกสถานการณ์การระบาดของโควิด-19 ในประเทศสิงคโปร์ ที่มีจํานวนผู้ป่วยสะสมเพิ่มขึ้น ซึ่งเกิดจากการกระจายในกลุ่มแรงงานต่างด้าวของประเทศสิงคโปร์ มาเป็นกรณีศึกษา นั้น กรมการจัดหางาน ในฐานะที่เป็นหน่วยงานที่ดูแลเรื่องการออกใบอนุญาตทํางานให้กับแรงงานต่างด้าวในประเทศไทย ได้ตระหนักถึงความสําคัญและเข้มงวดในการตรวจติดตามดูแล โดยออกมาตรการป้องกันการแพร่ระบาดของโรคโควิด – 19 ในกลุ่มแรงงานต่างด้าวโดยขอความร่วมมือไปยังนายจ้าง สถานประกอบการ ซึ่งอยู่ใกล้ชิดกับแรงงานต่างด้าวมากที่สุด กําชับให้แรงงานต่างด้าว ที่อยู่ในความรับผิดชอบการจ้างงานของตน ปฏิบัติตามข้อกําหนดและมาตรการป้องกันโรค อย่างเคร่งครัด ได้แก่ 1. ให้ทําความสะอาดโดยการเช็ดทําความสะอาดพื้นผิวสัมผัสของสถานที่ที่เกี่ยวข้องก่อนการจัดกิจกรรม และให้กําจัดขยะมูลฝอยทุกวัน 2. ให้เจ้าหน้าที่ ผู้ประกอบการ ผู้ร่วมงาน ผู้ร่วมกิจกรรม ลูกจ้าง ผู้ใช้บริการ สวมหน้ากากอนามัยหรือหน้ากากผ้า และล้างมือด้วยสบู่ แอลกอฮอลล์ เจล หรือน้ํายาฆ่าเชื้อโรค 3. เว้นระยะห่าง หรือยืนห่างกันอย่างน้อย หนึ่งเมตร 4. ให้ควบคุมจํานวนผู้ร่วมกิจกรรมไม่ให้แออัด หรือลดเวลาในการทํากิจกรรมให้สั้นลงเท่าที่จําเป็น โดยถือหลักการหลีกเลี่ยงการติดต่อสัมผัสระหว่างกัน ” นายสุชาติฯ กล่าว
อย่างไรก็ดี จากสถิติ ของสํานักบริหารแรงงานต่างด้าว ระบุว่า ปัจจุบัน ประเทศไทยมีคนต่างด้าวที่ได้รับอนุญาตทํางานทั่วราชอาณาจักร จํานวน 2,660,159 คน โดยเป็นแรงงานประเภทฝีมือ 168,176 คน ตลอดชีพ 241 คน ชนกลุ่มน้อย 44,800 คน และแรงงานประเภททั่วไป 2,446,942 คน
รัฐบาลไทย-ข่าวทำเนียบรัฐบาล-การประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี  ครั้งที่  1/2562
วันพฤหัสบดีที่ 7 กุมภาพันธ์ 2562
การประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี  ครั้งที่  1/2562
การประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี ครั้งที่  1/2562
วันนี้ (วันพฤหัสบดีที่ 7 กุมภาพันธ์ 2562) เวลา 10.00 น. พลเอก ธนะศักดิ์ ปฏิมาประกร รองหัวหน้าคณะรักษาความสงบแห่งชาติ และประธานกรรมการที่ปรึกษาผู้ทรงคุณวุฒิพิเศษของนายกรัฐมนตรี ได้เป็นประธานในการประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี ณ ห้องประชุมอาคารรับรองเกษะโกมล บ้านเกษะโกมล สาระสําคัญดังนี้
คณะกรรมการฯ ได้พิจารณาเรื่อง แนวทางการแก้ไขปัญหาฝุ่นละอองขนาด ไม่เกิน 2.5 ไมครอน (PM 2.5) เกินมาตรฐาน โดยเห็นว่าควรเร่งรัดมาตรการแก้ไขปัญหาที่รัฐบาลได้ดําเนินการอยู่ เช่น การส่งเสริมการทํางานจากบ้าน การส่งเสริมการใช้รถไฟฟ้าพลังงานสะอาด การส่งเสริมการปลูกต้นไม้ให้มากขึ้น รวมทั้งการเข้มงวดกวดขันในการบังคับใช้กฎหมาย (Law Enforcement) ให้เป็นรูปธรรมโดยเร็ว อย่างไรก็ตาม ปัญหาฝุ่นละอองขนาดเล็ก (PM 2.5) ไม่เพียงส่งผลกระทบใน ประเทศไทยเท่านั้นยังส่งผลกระทบในวงกว้างรวมถึงประเทศเพื่อนบ้านในอาเซียนด้วย ประกอบกับในปี 2562 ประเทศไทยได้เริ่มปฏิบัติหน้าที่เป็นประธานอาเซียนอย่างเป็นทางการแล้วตั้งแต่วันที่ 1 มกราคม 2562 ดังนั้น เพื่อให้การแก้ไขปัญหาในระยะยาวเป็นไปอย่างยั่งยืน คณะกรรมการฯ จึงเห็นควรเสนอแนวทางการแก้ไขปัญหาดังกล่าว คือ
1. กําหนดให้ “การแก้ไขปัญหามลภาวะทางอากาศเป็นวาระแห่งชาติ” และแต่งตั้งคณะทํางานขึ้น คณะหนึ่ง โดยมีรองนายกรัฐมนตรีเป็นประธาน ร่วมกับหน่วยงานที่เกี่ยวข้อง ทั้งภาครัฐและเอกชน ทําหน้าที่ศึกษาสาเหตุของปัญหาและผลกระทบ เพื่อเสนอมาตรการและแนวทางการแก้ไขปัญหาดังกล่าว
2. เสนอให้ปี 2562 เป็น “ปีแห่งความร่วมมือต่อต้านการเกิดมลภาวะทางอากาศของอาเซียน"
รัฐบาลไทย-ข่าวทำเนียบรัฐบาล-รมว.ศธ.ชี้แจงครูส่วนใหญ่ไม่เห็นด้วยข้อเรียกร้องพักหนี้ครู
วันพฤหัสบดีที่ 19 กรกฎาคม 2561
รมว.ศธ.ชี้แจงครูส่วนใหญ่ไม่เห็นด้วยข้อเรียกร้องพักหนี้ครู
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยกรณีครูกลุ่มหนึ่งประกาศปฏิญญามหาสารคาม เพื่อเรียกร้องให้รัฐบาลและธนาคารออมสินพักหนี้โครงการฌาปนกิจสงเคราะห์ช่วยเพื่อนครูและบุคลากรทางการศึกษา (ช.พ.ค.)
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการเปิดเผยกรณีครูกลุ่มหนึ่งประกาศปฏิญญามหาสารคาม เพื่อเรียกร้องให้รัฐบาลและธนาคารออมสินพักหนี้โครงการฌาปนกิจสงเคราะห์ช่วยเพื่อนครูและบุคลากรทางการศึกษา (ช.พ.ค.) ตั้งแต่วันที่ 1 ตุลาคม 2561 พร้อมนัดลูกหนี้ ช.พ.ค. ทั่วประเทศกว่า 4.5 แสนคน ยุติการชําระหนี้กับธนาคารออมสินตั้งแต่วันที่ 1 สิงหาคม 2561 เป็นต้นไป
รมว.ศึกษาธิการกล่าวว่า นายกรัฐมนตรีได้สอบถามถึงประเด็นดังกล่าวในการประชุมคณะรัฐมนตรี ซึ่งได้ชี้แจงแล้วว่าครูส่วนใหญ่ไม่ได้เห็นด้วยกับถ้อยแถลงของปฏิญญาดังกล่าว พร้อมทั้งประสานไปยังธนาคารออมสินเพื่อสอบถามถึงข้อเรียกร้องดังกล่าวที่อ้างว่าครู 4.5 แสนคนเห็นด้วยนั้นเป็นความจริงหรือไม่
ทั้งนี้ที่ผ่านมากระทรวงศึกษาธิการดําเนินงานในหลายส่วนเพื่อช่วยเหลือแก้ปัญหาหนี้สินครูทั้งการจัดทําบันทึกข้อตกลงความร่วมมือระหว่าง สกสค. กับธนาคารออมสิน เพื่อปรับโครงสร้างหนี้ ทําให้ดอกเบี้ยและเงินต้นลดลง รวมทั้ง สกสค.ไม่รับเงินสนับสนุนพิเศษ เพื่อนําไปให้ลูกหนี้ชั้นดีซึ่งมีอยู่เกินกว่าร้อยละ 90 ในขณะที่ลูกหนี้กลุ่มวิกฤตมีจํานวนเพียงร้อยละ 10 เท่านั้น
จึงเห็นได้อย่างชัดเจนว่า ครูส่วนใหญ่ไม่ได้เห็นด้วยการจะมาอ้างว่าครู 4.5 แสนคนเห็นด้วยคงไม่ได้ แต่ในทางกลับกันข้อเรียกร้องดังกล่าวส่งผลเสียหายต่อภาพลักษณ์ของครูโดยรวม จึงขอให้สังคมอย่าได้ตัดสินหรือเหมารวมว่าครูทุกคนจะมีพฤติกรรมเช่นเดียวกับกลุ่มครูดังกล่าว ซึ่งกลุ่มที่ประกาศส่วนใหญ่เกษียณอายุราชการแล้ว
ต่อคําถามที่ว่าจะดําเนินการอย่างไรต่อไปนั้นในทางกฎหมายไม่สามารถดําเนินการตามข้อเรียกร้องดังกล่าวได้ และเท่าที่ทราบครูกลุ่มนี้ถูกสังคมวิจารณ์อย่างหนักจนล่าถอยออกไปเองแล้ว ส่วนจะมีการพิจารณาความผิดทางจริยธรรมครูหรือไม่นั้น สํานักงานเลขาธิการคุรุสภาเป็นหน่วยงานที่ดูแลในส่วนนี้อยู่แล้ว
รมว.ศึกษาธิการ กล่าวด้วยว่ากระทรวงศึกษาธิการได้ทําหนังสือถึงกรมสอบสวนคดีพิเศษ (DSI) และสํานักงานคณะกรรมการกํากับและส่งเสริมการประกอบธุรกิจประกันภัย (คปภ.) เพื่อให้ธนาคารออมสินทบทวนข้อเรียกร้องเกี่ยวกับการเปลี่ยนการค้ําประกันเงินกู้ได้โดยไม่ต้องใช้การค้ําประกันแบบเดิม อาทิ นําที่ดินหรือสินทรัพย์มาค้ําประกันแทน จะทําให้เกิดการได้เปรียบเสียเปรียบกันหรือไม่ ซึ่งธนาคารออมสินก็ยินดีจะรับไปพิจารณาทบทวนต่อไป
Writtenbyปารัชญ์ ไชยเวช,นวรัตน์ รามสูต
Photo Creditอิทธิพล รุ่งก่อน
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ปลัดวธ. เป็นประธานการประชุมหารือเกี่ยวกับการจัดงานเทศกาลภาพยนตร์จีน ณ กรุงเทพมหานคร ครั้งที่ ๑๕ และสัปดาห์แลกเปลี่ยนภาพยนตร์โทรทัศน์จีน-ไทย ๒๐๒๐
วันพุธที่ 17 มิถุนายน 2563
ปลัดวธ. เป็นประธานการประชุมหารือเกี่ยวกับการจัดงานเทศกาลภาพยนตร์จีน ณ กรุงเทพมหานคร ครั้งที่ ๑๕ และสัปดาห์แลกเปลี่ยนภาพยนตร์โทรทัศน์จีน-ไทย ๒๐๒๐
ปลัดวธ. เป็นประธานการประชุมหารือเกี่ยวกับการจัดงานเทศกาลภาพยนตร์จีน ณ กรุงเทพมหานคร ครั้งที่ ๑๕ และสัปดาห์แลกเปลี่ยนภาพยนตร์โทรทัศน์จีน-ไทย ๒๐๒๐
วันที่ ๑๗ มิถุนายน ๒๕๖๓ เวลา ๐๙.๓๐ น. นายกฤษศญพงษ์ ศิริ ปลัดกระทรวงวัฒนธรรม เป็นประธานการประชุมหารือเกี่ยวกับการจัดงานเทศกาลภาพยนตร์จีน ณ กรุงเทพมหานคร ครั้งที่ ๑๕ และสัปดาห์แลกเปลี่ยนภาพยนตร์โทรทัศน์จีน-ไทย ๒๐๒๐ โดยมีนายกู้ หงซิง (Mr.Gu Hongxing) ผู้อํานวยการศูนย์วัฒนธรรมแห่งประเทศจีน ณ กรุงเทพฯ นางสาวเพชรรัตน์ สายทอง ผู้ช่วยปลัดกระทรวงวัฒนธรรม ผู้บริหารและเจ้าหน้าที่ที่เกี่ยวข้องเข้าร่วม ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-รมช.ลักษณ์ Kick off ปล่อยขบวนรถ “โครงการคลังชุมชน” ภายใต้แผนปฏิบัติการป้องกันภัยพิบัติด้านปศุสัตว์ 2561
วันอังคารที่ 12 มิถุนายน 2561
รมช.ลักษณ์ Kick off ปล่อยขบวนรถ “โครงการคลังชุมชน” ภายใต้แผนปฏิบัติการป้องกันภัยพิบัติด้านปศุสัตว์ 2561
รมช.ลักษณ์ Kick off ปล่อยขบวนรถ “โครงการคลังชุมชน” ภายใต้แผนปฏิบัติการป้องกันภัยพิบัติด้านปศุสัตว์ 2561
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังปล่อยขบวนรถ “โครงการ คลังชุมชน” ภายใต้แผนปฏิบัติการป้องกันภัยพิบัติด้านปศุสัตว์ 2561 ณ กลุ่มแปลงใหญ่ผลิตข้าวครบวงจร บ้านหนองแขม ต.บ้านน้อย อ.โพทะเล จ.พิจิตร ว่า จากการที่ประเทศไทยเกิดอุทกภัยในลักษณะซ้ําซาก ที่ทําให้พี่น้องประชาชนและสัตว์เลี้ยงได้รับความเดือดร้อน ทรัพย์สินได้รับความเสียหายซึ่งนับวันจะทวีความรุนแรงมากยิ่งขึ้น ด้านปศุสัตว์ก็มักได้รับความเดือดร้อนจากการเกิดภาวะขาดแคลนอาหารสัตว์ ซึ่งกระทบต่อสุขภาพและผลผลิตอย่างหลีกเลี่ยงไม่ได้ กระทรวงเกษตรและสหกรณ์ โดยกรมปศุสัตว์ จึงได้สนับสนุนให้เกษตรกรสํารองเสบียงสัตว์ไว้ใช้ในยามฉุกเฉิน นอกจากนี้ ยังได้ริเริ่มให้มีการจัดตั้งเสบียงสัตว์ชุมชน ภายใต้ชื่อโครงการ “คลังเสบียงสัตว์ประจําตําบล” โดยจัดให้มีการบริหารจัดการแบบมีส่วนร่วมของภาคีเครือข่ายเกษตรกรในพื้นที่ เพื่อให้นําไปสู่การแก้ปัญหาอย่างยั่งยืน
นายลักษณ์ กล่าวต่อไปว่า การจัดตั้งคลังเสบียงสัตว์ประจําตําบล มีวัตถุประสงค์เพื่อความมั่นคงด้านอาหารสัตว์ สําหรับรวบรวมเสบียงสัตว์ไว้ในพื้นที่ และสามารถนํามาแจกจ่ายให้เกษตรกรได้ทันทีเมื่อเกิดภัยพิบัติ มีเป้าหมายในการจัดตั้งคลังเสบียงสัตว์ประจําตําบล จํานวน 2 แห่ง และเก็บสํารองเสบียงสัตว์ในคลังเสบียงสัตว์แต่ละแห่ง จํานวน 5,000 กิโลกรัม/ปี/แห่ง โดยมีระยะเวลาดําเนินการ ตั้งแต่เดือนตุลาคม 2560 ถึง กันยายน 2561
ด้าน นายสรวิศ ธานีโต ผู้ตรวจราชการกระทรวงเกษตรและสหกรณ์ รักษาราชแทนอธิบดีกรมปศุสัตว์ กล่าวเพิ่มเติมว่า สํานักงานปศุสัตว์อําเภอจะให้คําแนะนํา ควบคุม ติดตามการจัดเก็บ การแจกจ่ายเสบียงสัตว์จากคลังเสบียงสัตว์ และรายงานปศุสัตว์จังหวัด อีกทั้งศูนย์วิจัยและพัฒนาอาหารสัตว์พิจิตร จะติดตามประเมินผลและรายงานผลการปฏิบัติงานให้สํานักพัฒนาอาหารสัตว์ต่อไป ซึ่งคาดว่าคลังเสบียงสัตว์ประจําตําบลสํารองเสบียงสัตว์แห้งในเบื้องต้น 5,000 กิโลกรัม/ปี/แห่ง สามารถช่วยเหลือเกษตรกรที่ประสบภัยพิบัติในพื้นที่ประสบอุทกภัยได้ทันที และเป็นต้นแบบการสํารองเสบียงสัตว์เพื่อช่วยเหลือเกษตรกรภายใต้การบริหารจัดการโดยเกษตรกร หากขยายผลครอบคลุมพื้นที่เสี่ยงทั่วประเทศจะลดความสูญเสียด้านการปศุสัตว์ได้อย่างยั่งยืน ทั้งนี้ ปัจจุบันกรมปศุสัตว์ได้มีการสํารองเสบียงสัตว์ไว้คอยให้ความช่วยเหลือเกษตรกร รวม 4,303,100 กิโลกรัม สามารถใช้เลี้ยงสัตว์ในพื้นที่ประสบภัย ได้ประมาณ 172,124 ตัว ในระยะเวลา 5 วัน
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษ เรื่อง “คุณธรรมตามรอยพระยุคลบาท” แก่บุคลากรทางการศึกษา
วันอังคารที่ 21 สิงหาคม 2561
ม.ล.ปนัดดาฯ บรรยายพิเศษ เรื่อง “คุณธรรมตามรอยพระยุคลบาท” แก่บุคลากรทางการศึกษา
ม.ล.ปนัดดาฯ บรรยายพิเศษ เรื่อง “คุณธรรมตามรอยพระยุคลบาท” แก่บุคลากรทางการศึกษา
เมื่อวันจันทร์ที่ ๒๐ สิงหาคม ๒๕๖๑ เวลา 10.00 น.
สํานักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) กระทรวงศึกษาธิการ เชิญ ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี
ปฏิบัติราชการกระทรวงยุติธรรม บรรยายพิเศษ เรื่อง “คุณธรรมตามรอยพระยุคลบาท”
แก่บุคลากรในสังกัด ณ ห้องบอลรูม โรงแรมจอมเทียน ปาล์มบีช อ.บางละมุง จ.ชลบุรี
ม.ล.ปนัดดาฯ กล่าวตอนหนึ่งว่า "ผมรับราชการมา 37 ปี ได้มีโอกาสเห็นอะไรมามาก ข้าราชการ
ผู้นําองค์กร ทัศนคติ การแก้ไขปัญหาเฉพาะหน้า ความขัดแย้ง บางครั้งบอกกับตนเอง แม้เพื่อนข้าราชการ
ที่เข้ามารุ่นใกล้ๆ กัน พูดกันว่า เหมือนเราดูหนังซ้ํา หากหนังเรื่องนั้นดีก็พอทําเนา แต่หนังที่ว่ากลับมีฉากซ้ําซาก คนดูเองก็ไม่สมปรารถนาและเสียใจว่าทําไมจึงเป็นเช่นนั้น ทําไมจึงไม่เกิดการเรียนรู้สิ่งที่ผิดพลาด
บ้างใช้คําที่สื่อความหมายที่มากกว่าคําว่าเสียใจ แต่จะนิยามอย่างไรดี ประเทศไทยคือแผ่นดินเกิดของเรา
ที่เราทุกคนรักและหวงแหน วันก่อนได้พูดคุยกับอาจารย์ชาวสหราชอาณาจักรทางวิชารัฐศาสตร์
สาขาความสัมพันธ์ระหว่างประเทศ และสังคมจิตวิทยา ท่านอายุไม่มาก แต่พูดจาปราศรัยได้ครบถ้วน
และเป็นแบบอย่างทางคุณธรรมจริยธรรม คุยกันว่า อะไรๆ ก็ดีแทบทั้งสิ้นที่คนเรามีความภาคภูมิใจกันมา
เสียเพียงเรื่องอํานาจวาสนา ความรับผิดชอบ และการวางตัวที่เหมาะสม จึงสามารถกล่าวได้ว่า ไม่มากไม่น้อย มีความพอเพียง รู้จักการประมาณตัว ไม่เห่อเหิม ไม่เสพอํานาจวาสนาเหมือนกับเสพยาเสพติด ให้ระบบ
เป็นธรรมชาติแห่งความดี ในเมื่อคําว่า “ธรรมชาติ” มาจากคําว่า “ธรรม” คือ การกระทําในสิ่งที่ชอบ
ด้วยกฎระเบียบ ให้ระบบมีความเรียบง่าย ชัดเจน ซื่อตรง บ้านเมืองไทยจะมีความร่มเย็นเป็นสุข
ใต้ร่มพระบารมี"
รัฐบาลไทย-ข่าวทำเนียบรัฐบาล-มาตรการแก้ไขปัญหาภัยแล้ง 3 ระยะ
วันจันทร์ที่ 26 สิงหาคม 2562
มาตรการแก้ไขปัญหาภัยแล้ง 3 ระยะ
วันจันทร์ที่ 26 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลออกมาตรการแก้ไขปัญหาภัยแล้งระยะเร่งด่วน ประกอบด้วย ปฏิบัติการฝนหลวงเหนืออ่างเก็บน้ําและพื้นที่เกษตร สํารวจพื้นที่ขาดแคลนน้ําและสนับสนุนเครื่องจักร ปรับแผนระบายน้ําโดยเฉพาะแหล่งน้ําที่มีน้ําน้อยกว่าร้อยละ 30 ปรับแผนระบายน้ํา 4 เขื่อนหลักในลุ่มเจ้าพระยา วางแผนใช้น้ําจากลุ่มแม่กลอง ระยะสั้น ประกอบด้วย เร่งรัดก่อสร้างและซ่อมแซมฝายชะลอน้ําให้ทันรับน้ําในฤดูฝน ขุดเจาะบ่อบาดาล เพื่อการอุปโภคบริโภค และระยะยาว ได้แก่ เร่งรัดโครงการตามแผนพัฒนาพื้นที่ แผนบริหารจัดการน้ํา 20 ปี จัดทําทะเบียนแหล่งน้ําและผู้ใช้น้ํา รวมทั้งปรับปฏิทินเพาะปลูกล่วงหน้าให้สอดคล้องกับสถานการณ์น้ํา ทั้งนี้ จะบูรณาการความร่วมมือของทุกภาคส่วนเพื่อให้สถานการณ์คลี่คลายโดยเร็วที่สุด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ทีมดำเนินการคัดกรอง  แยกกัก กักกัน คุมไว้สังเกตในพื้นที่
วันพุธที่ 18 มีนาคม 2563
ทีมดําเนินการคัดกรอง  แยกกัก กักกัน คุมไว้สังเกตในพื้นที่
ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (โควิด-19)
รัฐบาลไทย-ข่าวทำเนียบรัฐบาล-“เฉลิมชัย” เร่งสร้างโอกาสสู้วิกฤติโควิด เดินหน้าโมเดล “เกษตรอุตสาหกรรมทันสมัย”
วันพุธที่ 29 กรกฎาคม 2563
“เฉลิมชัย” เร่งสร้างโอกาสสู้วิกฤติโควิด เดินหน้าโมเดล “เกษตรอุตสาหกรรมทันสมัย”
“เฉลิมชัย” เร่งสร้างโอกาสสู้วิกฤติโควิด เดินหน้าโมเดล “เกษตรอุตสาหกรรมทันสมัย” ระดมพลเดินเครื่องปั้นไทยเป็น “โรงงานอาหารโลก” ถกสภาอุตสาหกรรมสัปดาห์หน้าแปลงโรงงานเก่าเป็น “ฟู้ดแฟคตอรี่”
“เฉลิมชัย” เร่งสร้างโอกาสสู้วิกฤติโควิด เดินหน้าโมเดล “เกษตรอุตสาหกรรมทันสมัย”ระดมพลเดินเครื่องปั้นไทยเป็น “โรงงานอาหารโลก” ถกสภาอุตสาหกรรมสัปดาห์หน้าแปลงโรงงานเก่าเป็น “ฟู้ดแฟคตอรี่”
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะกรรมการความร่วมมือระหว่าง กระทรวงเกษตรและสหกรณ์ และสภาอุตสาหกรรมแห่งประเทศไทย (กรกอ.) แถลงวันนี้ (29 ก.ค.) ว่า ตามที่ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้แต่งตั้งคณะกรรมการความร่วมมือระหว่างกระทรวงเกษตรและสหกรณ์กับสภาอุตสาหกรรมแห่งประเทศไทย (กรกอ.) เพื่อเดินหน้าโมเดล “เกษตรอุตสาหกรรมทันสมัย” โดยตกลงใน “5 กรอบความร่วมมือ 4 เป้าหมาย 1 แผน” ในการประชุมครั้งแรกเมื่อวันที่ 9 กรกฎาคม 2563 นั้น ในการประชุมครั้งที่ 2 ของ กรกอ. วันที่ 6 สิงหาคม ที่จะถึงนี้จะมีการพิจารณาแนวทางสร้างโอกาสในวิกฤติโควิดภายใต้แนวคิดส่งเสริมและพัฒนาประเทศไทยเป็นฟู้ดแฟคตอรี่ของโลก (โรงงานอาหารโลก) โดยปรับเปลี่ยนโรงงานอุตสาหกรรมที่ต้องปิดตัวเองลงจากพิษโควิด-19 ให้กลายเป็นโรงงานผลิตอาหาร
ทั้งนี้ แนวทางดังกล่าวเป็นผลสืบเนื่องจากการประชุมกับศูนย์ AIC สมุทรปราการ ชลบุรี และฉะเชิงเทราที่สถาบันเทคโนโลยีพระจอมเกล้าเจ้าคุณทหารลาดกระบัง เมื่อ 2 สัปดาห์ก่อน ซึ่งพบว่ามีโรงงานเอสเอ็มอีจํานวนมากประสบภาวะขาดทุนและปิดกิจการจากพิษโควิด19 รวมทั้งมีคนตกงานจํานวนมาก ดังนั้นจึงเกิดความคิดร่วมกันในการแก้ปัญหาและพลิกวิกฤติให้เป็นโอกาสในสถานการณ์ปัจจุบันที่โลกกําลังเผชิญกับปัญหาขาดแคลนอาหาร ซึ่งในการประชุมสัปดาห์หน้าจะเชิญหน่วยงานทั้งภาครัฐและเอกชนมาร่วมประชุมด้วย ประกอบด้วย หอการค้าไทย สภาผู้ส่งออก สมาคมธนาคารไทย สมาพันธ์ผู้ประกอบการเอสเอ็มอีไทย สภาเกษตรกรแห่งชาติ สันนิบาตสหกรณ์แห่งประเทศไทย กรมส่งเสริมอุตสาหกรรม สถาบันอาหาร กระทรวงอุตสาหกรรม สํานักงานส่งเสริมวิสาหกิจขนาดกลางและขนาดย่อม (สสว.) กระทรวงพาณิชย์ กระทรวงการคลัง สํานักงานสภาพัฒนาการเศรษฐกิจและสังคมแห่งชาติ และคณะกรรมการบริหารศูนย์เทคโนโลยีเกษตรและนวัตกรรม (ศูนย์ AIC)
สําหรับ “5 กรอบ 4 เป้าหมายและ 1 แผน” ได้แก่ กรอบความร่วมมือด้าน “การผลิต การแปรรูป การตลาด เทคโนโลยีและโลจิสติกส์”เพื่อบรรลุเป้าหมาย 4 เพิ่ม คือ “เพิ่มรายได้เกษตรกร เพิ่มมูลค่าสินค้าเกษตร เพิ่มขีดความสามารถในการแข่งขันและเพิ่มจีดีพีประเทศ และแผนพัฒนาภาคการเกษตรในระเบียงเศรษฐกิจตะวันออก (EEC) 3 จังหวัด คือ ฉะเชิงเทรา ชลบุรี และระยอง บน 5 คลัสเตอร์ทางการเกษตร ได้แก่ คลัสเตอร์ผลไม้ คลัสเตอร์ประมง คลัสเตอร์พืชพลังงาน คลัสเตอร์พืชสมุนไพร และคลัสเตอร์พืชมูลค่าสูง สอดรับกับอุตสาหกรรมเป้าหมายใหม่และยุคโควิดเพื่อเร่งต่อยอดภาคเกษตรด้วยโมเดล “เกษตรอุตสาหกรรมทันสมัย”
รัฐบาลไทย-ข่าวทำเนียบรัฐบาล-ยธ. หารือแนวทางการปฏิรูปกิจการตำรวจ
วันพฤหัสบดีที่ 18 พฤษภาคม 2560
ยธ. หารือแนวทางการปฏิรูปกิจการตํารวจ
นายชาญเชาวน์ ไชยานุกิจ ปลัดกระทรวงยุติธรรม เป็นประธานการประชุมคณะอนุกรรมการปฏิรูปกิจการตํารวจ ครั้งที่ ๕/๒๕๖๐
เมื่อวันพฤหัสบดีที่ ๑๘ พฤษภาคม ๒๕๖๐ เวลา ๐๙.๓๐ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมคณะอนุกรรมการปฏิรูปกิจการตํารวจ ครั้งที่ ๕/๒๕๖๐
เพื่อพิจารณาผลการดําเนินงานของอนุกรรมการปฏิรูปกิจการตํารวจ จํานวน ๕ เรื่อง
ประกอบด้วย ๑. การพัฒนาระบบการสอบสวน
๒. การพัฒนาระบบงานนิติวิทยาศาสตร์
๓. การพัฒนาอํานาจหน้าที่และภารกิจของตํารวจ
๔. การพัฒนาระบบการบริหารงานบุคคล
และ ๕. การพัฒนาระบบค่าตอบแทน
เพื่อเป็นแนวทางในการแก้ไขการปฏิรูปกิจการตํารวจ
และส่งให้คณะกรรมการพัฒนาการบริหารงานยุติธรรมแห่งชาติ (กพยช.) พิจารณา
เพื่อเสนอต่อคณะรัฐมนตรีให้ความเห็นชอบต่อไป
โดยมี นายวัลลภ นาคบัว ผู้อํานวยการสํานักงานกิจการยุติธรรม
พร้อมด้วย คณะอนุกรรมการผู้ทรงคุณวุฒิ และผู้แทนจากหน่วยงานที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๒ ชั้น ๘ ศูนย์ราชการเฉลิมพระเกียรติฯ
อาคารราชบุรีดิเรกฤทธิ์ กรุงเทพมหานคร